Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το πρωτόκολλο 31 της συμφωνίας ΕΟΧ περιέχει ειδικές διατάξεις για τη συνεργασία μεταξύ της Κοινότητας και των κρατών ΕΖΕΣ-ΕΟΧ εκτός του πλαισίου των τεσσάρων ελευθεριών.

2. Το συνημμένο σχέδιο απόφασης της Μεικτής Επιτροπής του ΕΟΧ αποσκοπεί στην τροποποίηση του πρωτοκόλλου 31 για την προσαρμογή της συνεργασίας στον τομέα της προστασίας των καταναλωτών. Προβλέπει πλαίσιο συνεργασίας και καθορίζει τις λεπτομέρειες πλήρους συμμετοχής των κρατών ΕΖΕΣ-ΕΟΧ στο κοινοτικό πρόγραμμα και τις δράσεις του συγκεκριμένου τομέα (γενικό πλαίσιο για τις κοινοτικές δραστηριότητες υπέρ των καναταλωτών 1999-2003).

3. Κατά την έννοια του άρθρου 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας όσον αφορά παρόμοιες αποφάσεις βάσει προτάσεως της Επιτροπής.

4. Το σχέδιο απόφασης της Μεικτής Επιτροπής του ΕΟΧ υποβάλλεται στο Συμβούλιο για έγκριση. Η Επιτροπή ελπίζει ότι θα μπορέσει να προωθήσει τη θέση της Κοινότητας στη Μεικτή Επιτροπή του ΕΟΧ τον Οκτώβριο 1999.

Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,

Εκτιμώντας:

ότι το πρωτόκολλο αριθ. 31 της συμφωνίας τροποποιήθηκε με την απόφαση αριθ. ... της Μεικτής Επιτροπής του ΕΟΧ, της ... [1]

[1] ΕΕ L

ότι κρίνεται σκόπιμο να επεκταθεί η συνεργασία των συμβαλλόμενων μερών της συμφωνίας ώστε να περιληφθεί γενικό πλαίσιο για τις κοινοτικές δραστηριότητες υπέρ των καταναλωτών (Απόφαση αριθ. 283/1999/EΚ του Ευρωπαϊκού Κοινοβουλίου και του Συμβουλίου [2])*

[2] ΕΕ L 34 της 9.2.1999, σ. 1.

ότι, επομένως, το πρωτόκολλο 31 της συμφωνίας πρέπει να τροποποιηθεί ώστε να είναι δυνατή η εν λόγω επέκταση της συνεργασίας από 1ης Ιανουαρίου 2000,

ΑΠΟΦΑΣΙΖΕΙ:

’ρθρο 1

Στο άρθρο 6 του πρωτοκόλλου 31 της συμφωνίας, μετά το εδάφιο 2, προστίθενται τα ακόλουθα εδάφια:

«3. Τα κράτη της ΕΖΕΣ, από 1ης Ιανουαρίου 2000, συμμετέχουν στις κοινοτικές δραστηριότητες που ενδεχομένως θα προκύψουν από την ακόλουθη πράξη καθώς και από πράξεις που απορρέουν από αυτή:

- 399 D 0283: Απόφαση αριθ. 283/1999/ΕΚ του Ευρωπαϊκού Κοινοβουλίου και του Συμβουλίου της 25ης Ιανουαρίου 1999 για τη θέσπιση ενός γενικού πλαισίου για τις κοινοτικές δραστηριότητες υπέρ των καταναλωτών (ΕΕ L 34 της 9.2.1999, σ. 1).

4. Τα κράτη της ΕΖΕΣ καταβάλλουν χρηματοδοτική συνεισφορά στις δραστηριότητες που αναφέρονται στην παράγραφο 3, σύμφωνα με το άρθρο 82 παράγραφος 1 στοιχείο α) της συμφωνίας.

5. Τα κράτη της ΕΖΕΣ, από την αρχή της συνεργασίας στις δραστηριότητες που αναφέρονται στην παράγραφο 3, συμμετέχουν πλήρως στις επιτροπές της ΕΚ και άλλα όργανα που επικουρούν την Επιτροπή των ΕΚ στη διαχείριση ή την ανάπτυξη των δραστηριοτήτων αυτών.»

’ρθρο 2

Η παρούσα απόφαση τίθεται σε ισχύ την ..., υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

[Η απόφαση εφαρμόζεται από 1ης Ιανουαρίου 2000.]

’ρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, ...... 1999.

Για τη Μεικτή Επιτροπή του ΕΟΧ

Ο Πρόεδρος

Οι Γραμματείς

της Μεικτής Επιτροπής του ΕΟΧ